
ATITIKTIES IR RIZIKOS VALDYMO SKYRIAUS
VADOVO PAREIGYBĖS APRAŠYMAS



1. BENDROSIOS NUOSTATOS

0. Šis viešosios įstaigos „Indėlių ir investicijų draudimas“ (toliau – IID) Atitikties ir rizikos valdymo skyriaus vadovo (toliau – ARVS vadovas) pareigybės aprašymas (toliau – Pareigybės aprašymas) nustato ARVS vadovo pareigybei keliamus kvalifikacinius reikalavimus, pavaldumo santykius, tikslą, funkcijas, teises ir pareigas bei atsakomybę.
0. ARVS vadovas tiesiogiai pavaldus IID direktoriui.

1. KVALIFIKACINIAI  REIKALAVIMAI

3. Šias pareigas užimantis darbuotojas turi:
3.1. turėti aukštąjį universitetinį socialinių mokslų  srities teisės krypties išsilavinimą;
3.2. turėti ne mažesnę kaip 3 metų vadovaujamo darbo patirtį vadovaujant padaliniui, projektams ar funkcinei sričiai;
3.3. turėti ne mažesnę kaip 3 metų darbo patirtį atitikties, rizikų valdymo arba teisės srityje, įskaitant patirtį teisminių procesų, bankroto ar restruktūrizavimo procedūrų, teisėkūros srityje;
3.4. išmanyti Lietuvos Respublikos ir Europos Sąjungos teisės aktus, reglamentuojančius IID veiklą, civilinę, procesinę ir (ar) administracinę teisę, teisminius ginčus, bankroto ir restruktūrizavimo procedūras, atitikties, rizikų valdymo, finansų ir (ar) priežiūros sritis, taip pat dokumentų rengimo, tvarkymo ir apskaitos taisykles;
3.5. gerai mokėti lietuvių kalbą, taip pat  anglų kalbą ne žemesniu kaip B2 lygiu;
3.6. mokėti dirbti „Microsoft Office“ programiniu paketu („Word“, „Excel“, „PowerPoint“, „Outlook“);
3.7. atitikti teisės aktuose nustatytus reikalavimus, būtinus teisei dirbti ar susipažinti su įslaptinta informacija, žymima slaptumo žyma „Riboto naudojimo“; 
3.8. gebėti planuoti, organizuoti ir kontroliuoti skyriaus veiklą, formuoti, telkti ir motyvuoti komandą, ugdyti darbuotojų kompetencijas, skirti užduotis, valdyti veiklos prioritetus ir užtikrinti rezultatų pasiekimą, priimti sprendimus ir prisiimti atsakomybę už jų įgyvendinimą;
3.9. gebėti analizuoti informaciją, rengti išvadas ir pasiūlymus, sklandžiai dėstyti mintis raštu ir žodžiu, turėti gerus bendravimo ir bendradarbiavimo įgūdžius, gebėti dirbti dinamiškoje aplinkoje ir laikytis nustatytų terminų.

1. PAREIGYBĖS TIKSLAS

4. ARVS vadovas, vadovaudamasis Lietuvos Respublikos ir IID vidaus teisės aktais, organizuoja ir koordinuoja ARVS veiklą bei užtikrina IID teisinės atitikties, teisinio atstovavimo, asmens duomenų apsaugos ir IT saugos, korupcijai atsparios aplinkos kūrimo, vidaus kontrolės ir rizikų valdymo,  IID kreditorinių interesų apsaugos procesų įgyvendinimą.
1. PAGRINDINĖS FUNKCIJOS

5. ARVS vadovas atlieka šias funkcijas:
5.1. organizuoja, planuoja ir tobulina ARVS veiklą, nustato veiklos prioritetus, paskirsto užduotis skyriaus darbuotojams, kontroliuoja jų vykdymą ir rezultatų pasiekimą, ugdo darbuotojų kompetencijas, formuoja komandą ir atsiskaito IID direktoriui už skyriaus veiklos rezultatus;
5.2. atstovauja IID interesams valstybės ir savivaldybių institucijose, teismuose, mediacijose, ikiteisminėse ginčų nagrinėjimo ir kitose teisėsaugos institucijose, taip pat santykiuose su fiziniais ir juridiniais asmenimis, dalyvauja darbo grupėse, derybose ir kituose susitikimuose bei pagal poreikį koordinuoja išorinių teisinių paslaugų teikėjų darbą; 
5.3. organizuoja ir koordinuoja IID veiklos ir vidaus teisės aktų atitiktį galiojantiems nacionaliniams ir Europos Sąjungos teisės aktams, vykdo aktualių teisės aktų, jų projektų, teismų praktikos, gairių ir rekomendacijų stebėseną, teikia teisines konsultacijas, rengia, vertina ir derina teisės aktų, sutarčių ir kitų dokumentų projektus bei inicijuoja jų atnaujinimą;
5.4. užtikrina ir koordinuoja asmens duomenų apsaugos reikalavimų įgyvendinimą IID, konsultuoja ir edukuoja darbuotojus bei duomenų tvarkytojus, stebi atitiktį BDAR ir kitiems teisės aktams, teikia rekomendacijas, dalyvauja kuriant ar atnaujinant procesus, kuriuose tvarkomi asmens duomenys, ir pagal kompetenciją organizuoja poveikio asmens duomenų apsaugai vertinimą, koordinuoja bendradarbiavimą su IID išorės paslaugų teikėju (jei toks pasitelktas), užtikrina jam funkcijoms vykdyti reikalingos informacijos pateikimą, organizuoja jo rekomendacijų bei sutartų veiksmų įgyvendinimą, darbuotojų informavimą ir pagal kompetenciją dalyvauja atnaujinant su asmens duomenų tvarkymu susijusius IID procesus bei dokumentus.
5.5. organizuoja korupcijai atsparios aplinkos kūrimą IID, koordinuoja korupcijos prevencijos priemones, teisės pažeidimų tyrimus, pranešėjų apsaugos, viešųjų ir privačių interesų derinimo bei lobistinės veiklos kontrolės procesus, organizuoja antikorupcinius vertinimus, mokymus ir teikia pasiūlymus dėl šios srities tobulinimo;
5.6. organizuoja ir koordinuoja IID vidaus kontrolės ir rizikos valdymo procesą, tobulina vidaus kontrolės ir rizikos valdymo sistemą, organizuoja vidaus patikrinimus, šiose srityse ugdo ir konsultuoja darbuotojams;
5.7. atstovauja IID interesams finansų įstaigų ir su jomis susijusių asmenų bankroto procesuose, kai IID turi kreditorinį reikalavimą, organizuoja šių procesų stebėseną ir analizę, teikia pasiūlymus dėl kreditorių sprendimų, organizuoja vidinių darbo grupių darbą ir rengia su šiais klausimais susijusius teikimus IID tarybai;
5.8. koordinuoja bendradarbiavimą su IID IT saugos įgaliotinio funkcijas vykdančiu išorės paslaugų teikėju (jei toks pasitelktas), organizuoja jo rekomendacijų ir nurodymų įgyvendinimą IID, stebi su informacijos sauga susijusių priemonių bei incidentų valdymo proceso vykdymą ir techninių priemonių klausimais bendradarbiauja su VOS IT specialistu.
5.9. pagal kompetenciją bendradarbiauja ir keičiasi informacija su kitų valstybių indėlių draudimo sistemų administratoriais, priežiūros institucijomis, Europos bankininkystės institucija, kitomis tarptautinėmis ir vietinėmis institucijomis bei organizacijomis, kuriose IID dalyvauja ar turi dalykinių interesų;
5.10. analizuoja ir sistemina su IID veikla ir administruojamais fondais susijusią informaciją, dalyvauja IID veiklos planavimo ir biudžeto sudarymo procese, teikia IID vadovybei ir struktūriniams padaliniams reikalingą informaciją, duomenis, ataskaitas, išvadas ir pasiūlymus dėl veiklos bei procesų tobulinimo;
5.11. rengia, peržiūri ir atnaujina ARVS veiklą bei priskirtas sritis reglamentuojančių IID vidaus teisės aktų, taisyklių, tvarkų ir metodikų projektus, teikia pasiūlymus dėl skyriaus veiklos efektyvumo ir procesų optimizavimo;
6. vykdo kitus IID direktoriaus pavedimus ir užduotis, susijusius su pareigybės paskirtimi.


1. PAREIGOS IR ATSAKOMYBĖ

7. ARVS vadovas privalo:
7.1. vykdydamas funkcijas, laikytis įstatymuose, kituose teisės aktuose, vidiniuose dokumentuose nustatytų taisyklių;
7.2. derinti priimamus sprendimus su tiesioginiu vadovu ir kitais suinteresuotais padaliniais, jeigu sprendimai yra susiję šių padalinių veikla;
7.3. užtikrinti savo veikloje naudojamų duomenų apsaugą ir konfidencialumą;
7.4. naudoti konfidencialią informaciją tokiu būdu, kad tretieji asmenys neturėtų galimybės su ja susipažinti bei pasinaudoti;
7.5. užtikrinti tinkamą rengiamų dokumentų, kuriamų sistemų, atliekamų darbų ir jų rezultatų kokybę bei jų atlikimą nustatytais terminais;
7.6. tvarkyti ir saugoti dokumentus, susijusius su ARVS vadovo veikla, kad būtų užtikrintas pareigybės funkcijų tęstinumas;
7.7. darbo priemones naudoti tik su darbu susijusioms funkcijoms vykdyti, jas tausoti ir saugoti;
7.8. nedelsiant informuoti tiesioginį vadovą apie įvykusius arba įtariamus pažeidimus;
7.9. užtikrinti ARVS atliekamų atitikties, rizikų valdymo ir vidaus kontrolės vertinimų objektyvumą, nedalyvauti vertinant procesus, kuriuose jis pats tiesiogiai priėmė vykdomuosius sprendimus, ir apie galimą interesų konfliktą nedelsiant informuoti IID direktorių.
8. ARVS vadovas už netinkamą funkcijų ir pareigų vykdymą atsako Lietuvos Respublikos darbo kodekso ir kitų teisės aktų nustatyta tvarka.


1. TEISĖS

9. ARVS vadovas turi šias teises:
9.1. turėti tinkamas darbo sąlygas ir priemones;
9.2. gauti iš IID ir jos darbuotojų informaciją bei kitus išteklius, reikalingus savo užduotims ir funkcijoms įvykdyti;
9.3. susipažinti su administracijos sprendimais, susijusiais su jo veikla, vadovaujantis būtinumo žinoti principu;
9.4. naudotis IID kompiuteriniais tinklais, sukurtomis duomenų bazėmis, kitais informacijos šaltiniais darbo funkcijų vykdymui;
9.5. [bookmark: _Hlk153810091]kelti kvalifikaciją seminaruose, konferencijose, mokymuose ir kituose renginiuose;
9.6. naudotis galiojančių teisės aktų nustatytomis socialinėmis garantijomis, draudimu ir teisėmis;
9.7. reikalauti iš IID darbuotojų ir struktūrinių padalinių laiku pateikti išsamią bei teisingą informaciją, paaiškinimus ir dokumentus, reikalingus ARVS funkcijoms vykdyti, bei dalyvauti svarstant su ARVS kompetencija susijusius klausimus;
9.8. naudotis ir kitomis teisėmis, kurios yra numatytos teisės aktuose.

